Møllerenga

Møllerenga er et friluftsområde på Langhus i Nordre Follo, og var opprinnelig en husmannsplass under Vevelstad gård. Eiendommen var i privat eie i mange år, men ble i 2016 kjøpt opp av tidligere Ski kommune for 11 millioner kroner.  Friluftsområdet er statlig sikret, og eiendommen eies i dag av Nordre Follo kommune. Det store området ligger lett tilgjengelig bak idrettsparken på Langhus.

Planter og forvaltning 
På den 38,5 dekar store eiendommen er det bekker, sumpskog, vann og annen skognatur med et rikt fugleliv. Området inneholder i tillegg frisbeegolf-bane, stier, bruer, grillhytte, innmark og adkomst til Tussetjern. På tomten vil det i 2021 bli oppført nytt servicebygg med toaletter, kjøkken og samlingsrom. Det vil også bli etablert 100 meter strandlinje med sandstrand ut i Tussetjern. Anleggsarbeidet startet mandag 18. januar og vil vare til august 2021.

Tidligere var det både en låve på tomten, og en kornmølle i bekken som renner fra ut i Tussetjern. Låven ble revet i 2021.

Referanser 

Nordre Follos geografi
Byggverk i Nordre Follo